Om Oedogoiiium inclusum Hirn. 



Af 



Emma Hallas. 



I sit store og udmærkede Værk „Monographie und Iconographie 

 der Oedogoniaceen" (1900) Side 318 siger Hirn om den ufuldstændig 

 kendte Art Oedogonium inclusum, som han selv har fundet i Fin- 

 land: „Oe. inclusum ist eine von den wenigen Oedogonium-Arten, 

 wo es mit ziemlicher Gewissheit angenommen werden kann, dass die 

 „Oospore" sich ohne vorhergehende Befruchtung, parthenogenetisch, 

 entwickelt". Da jeg nu i samme Forfatters „Studien über Oedo- 

 goniaceen", ser, at Oedogonium inclusum atter er fundet i Finland 

 af Silfvenius, uden at man har faaet mere Kendskab til denne Art, 

 kan jeg ikke undlade at komme frem med nogle Iagttagelser, som 

 jeg gjorde i Maj Maaned 1906. 



Jeg havde været paa en Ekskursion i Jylland, og den sidste 

 Dag indsamlede jeg i Vejle Enge Materiale, som jeg den næste 

 Morgen i frisk Tilstand undersøgte i mit Hjem. Jeg fandt da Eks- 

 emplarer af Oe. inclusum, som udmærket lignede Tegningen i Hirns 

 Monographie Tavle L, Fig. 324; men efterhaanden fandt jeg ogsaa 

 andre Former. Hos nogle af disse var Oogoniet aflangt; men 

 Oosporen var rund (Fig. c), hos andre var Oogoniet meget større (49 t a 

 i Diameter) med næsten kuglerund Form og en stor, rund Oospore 

 (35 fx bred, Fig. b.), ogsaa 2 Oosporer fandt jeg i et Oogonium, 

 som det ses i Figur 1, der tillige viser, at disse oosporelignende 

 Dannelser kan optræde i vegetative Geller; saaledes indeholder 

 Støttecellen i Fig. 1 een af disse Dannelser, medens den vegetative 

 Celle over Oogoniet har to. Tilsidst lykkedes det mig at finde 

 nogle af disse Former siddende i samme Traad, som bar veludviklede 

 normale Oogonier og Dverghanner, hvorved den viste sig at tilhøre 

 Oe. macrandrium f. acuminatum (Fig. 2). 



